Адам Герасімавіч Русак

Адам Герасімавіч Русак (, в. Пясочнае каля Капыля — ) — беларускі паэт-песеннік. Заслужаны дзеяч культуры БССР (1964).

 Біяграфія 
Скончыў Беларускі музычны тэхнікум (1930) і Ленінградскую кансерваторыю (1934). Быў салістам аркестра Ленінградскага Малога опернага тэатра, Белдзяржфілармоніі.

У сярэдзіне 1950-х гадоў пераехаў з сям’ёй у Дом гарсавета.

Член Саюза пісьменнікаў Беларусі з 1939 года. 

Памёр  года ў Мінску. Пахаваны ў вёсцы Пясочнае Капыльскага раёна.

 Творчасць 
Друкаваўся з 1927 года. У 1946 годзе выйшаў зборнік паэзіі «На родных палетках». Таксама аўтар зборнікаў вершаў «Песні і вершы» (1951), «Толькі з табою» (1960), «Звонкія крыніцы» (1965), «Выбранае» (1972), «Закрасуйся, Неман» (1978), «Песні на словы А. Русака» (1980), «Засцілайце сталы» (1984). Надрукаваў некалькі зборнікаў вершаў для дзяцей: «У Буслаўцы» (1967), «Добра ведаю ўрок» (1980), «Дружбакі» (1987).

На тэксты вершаў А. Русака напісана каля 300 песень. З іх найбольш вядомымі сталі песні: «Бывайце здаровы», «Лясная песня», «Толькі з табою», «Не шукай», «Не за вочы чорныя», «Як правёў мяне Цімох».

 Сям’я 
У шлюбе з Марый Яўгенаўнай Русак, якая была маладзейшай за яго на 19 гадоў. Марыя скончыла Ленінградскі педінстытут і ўслед за мужам пераехала з Ленінграда ў Мінск. Тут яна скончыла курсы кройкі і шыцця, днём выкладала ў школе рускую мову і літаратуру, а ўвечар шыла на заказ і для сям’і. Каб дапамагаць мужу, вывучыла беларускую мову, рабіла карэктуру рукапісаў, друкавала тэксты на трафейнай нямецкай машынцы. Падрыхтавала да выдання зборнік яго вершаўДом горсовета: «Шесть утра, а сосед на рояле играет. И так каждый день» 27 июня 2018 .

У шлюбе з Марый меў дзвюх дачок: Наталлю і Людмілу. Наталля жыве ў Маскве, працуе музычным рэдактарам на радыё.

 Літаратура 



 Спасылкі 
 20 фактаў пра паэта, які ў год сьмерці Сталіна склаў паэму пра гібель чорта-тырана // сайт «Радыё Свабода» 24 траўня 2019
 Алена КЛІМОВІЧ «Ваш дружбак, Адам Русак» // СБ. Беларусь сегодня
 Адам Русак. 115 гадоў з дня нараджэння  // Мазырская цэнтральная раённая бібліятэка

Катэгорыя:Беларускамоўныя паэты
Катэгорыя:Паэты Беларусі
Катэгорыя:Паэты-песеннікі СССР
Катэгорыя:Паэты-песеннікі Беларусі
Катэгорыя:Дзіцячыя пісьменнікі СССР
Катэгорыя:Дзіцячыя пісьменнікі Беларусі